Κινόα με φασολάκια, κοτόπουλο και πορτοκάλι
Σαλατοφαγητό καλοκαιρινό, ελαφρύ, υγιεινό και έξτρα νόστιμο με κινόα, φρέσκα φασολάκια και κοτόπουλο.
270 γρ. κινόα, καλά ξεπλυμένο, 300 γρ. φασολάκια κατεψυγμένα, προτιμότερο πλατιά, 2 κουτ. γλυκού ψιλοτριμμένο φρέσκο τζίντζερ (ή 1 κουτ. γλυκού τζίντζερ σε σκόνη), 500 - 550 γρ. βραστό φιλέτο από στήθος κοτόπουλου, σε λεπτές φέτες, 1 μεγάλη πιπεριά Φλωρίνης, από βάζο, σε λεπτές λωρίδες, 120 γρ. τρυφερά φύλλα ρόκας, 1/4 φλιτζ. τσαγιού χυμός πορτοκαλιού, 2 κυπριακές πίτες ή πίτες για σουβλάκι ολικής άλεσης, ψημένες για λίγο στο γκριλ και κομμένες στη μέση, αλάτι, φρεσκοτριμμένο πιπέρι, ελαιόλαδο για το σερβίρισμα
Για το κινόα με φασολάκια, κοτόπουλο και πορτοκάλι, σε μια μικρή κατσαρόλα βάζουμε το κινόα με το τζίντζερ και 1+3/4 φλιτζ. τσαγιού κρύο νερό. Βάζουμε το σκεύος σε δυνατή φωτιά και, όταν αρχίσει το υγρό να κοχλάζει, χαμηλώνουμε τη φωτιά και σιγοβράζουμε για 12 - 15 λεπτά, μέχρι το κινόα να πιει τα υγρά.Μεταφέρουμε το κινόα σε ένα μεγάλο μπολ και το αφήνουμε 5 λεπτά, να «σταθεί».Στο μεταξύ, ζεματίζουμε τα φασολάκια σε νερό που κοχλάζει, μέχρι να μαλακώσουν όσο θέλουμε (ιδανικά, 3 - 4 λεπτά). Τα στραγγίζουμε και τα αδειάζουμε στο μπολ με το κινόα.Προσθέτουμε το κοτόπουλο, την πιπεριά, τη ρόκα, το χυμό πορτοκαλιού και αλατοπίπερο. Ραντίζουμε με λίγο ελαιόλαδο. Ανακατεύουμε απαλά μέχρι να αναμειχθούν τα υλικά και σερβίρουμε. Συνοδεύουμε με τις πίτες.
Κινόα,Κοτόπουλο,Φασολάκια,Χωρίς γλουτένη